stanford-oval/wikipedia huggingface dataset:
คริส บราวน์
ผลงาน > 2007–08: Exclusive

หลังจากสิ้นสุดการทัวร์ฤดูร้อนของเขากับของ นี-โย บราวน์เริ่มต้นการทำอัลบั้มที่ 2 ของเขาอย่างรวดเร็ว โดยอัลบั้มนี้มีชื่อว่า Exclusive ซึ่งเผยแพร่ในเดือน พฤศจิกายน 2007 โดยอัลบั้มนี้เปิดตัวเป็นอันดับ 4 บน Billboard 200 โดยทำยอดขาย 294,000 ก๊อปปี้ ในสัปดาห์แรก และสิ้นสุดการขายโดยทำยอดขายในสหรัฐอเมริกาไปได้ 1.9 ล้านก๊อปปี้
ซิงเกิลแรกในอัลบั้ม "Wall to Wall" เปิดตัวใน Billboard Hot 100 ด้วยอันดับ 69 และได้ไต่ขึ้นสูงสุดในอับดับ 79 และอันดับ 22 ในชาร์ต Billboard R&B and Hip-Hop ซึ่งถือว่าอยู่ในอันดับที่ต่ำมาก สำหรับการเปิดตัว จากนั้นซิงเกิลที่สองที่เผยแพร่คือ "Kiss Kiss" ร้องกับ ที-เพน สามารถแก้ตัวได้สำเร็จ และประสบความสำเร็จอย่างงดงาม โดยสามารถขึ้นอันดับ 1 ใน Billboard Hot 100 ได้สำเร็จ ซึ่งเป็นซิงเกิลที่สองของเขาที่สามารถขึ้นอันดับ 1 ถัดจากซิงเกิล "Run It!" ในปี 2005
ในวันที่ 4 ธันวาคม ค.ศ. 2007 บราวน์ได้ออกซิงเกิลที่ 3 "With You" ซึ่งสามารถทำอันดับ 2 ใน Billboard Hot 100 และยังประสบความสำเร็จในชาร์ตเพลงต่าง ๆ ทั่วโลก
เขานำอัลบั้ม Exclusive วางขายใหม่และเปลี่ยนชื่อเป็น Exclusive: The Forever Edition เมื่อ 3 มิถุนายน ค.ศ. 2008 โดยมีเพลง 4 เพลงใหม่ รวมถึงเพลง "Forever" ที่สามารถขึ้นถึงอันดับ 2 ในบิลบอร์ดฮ็อท 100
เพื่อการสนับสนุนอัลบั้ม เขาจึงเริ่มต้นการทัวร์ The Exclusive Holiday ซึ่งแสดงใน 30 สถานที่ทั่วประเทศสหรัฐอเมริกา และเริ่มการทัวร์ใน Cincinnati, Ohio เมื่อวันที่ 6 ธันวาคม ค.ศ. 2007 และเสร็จสิ้นใน วันที่ 9 กุมภาพันธ์ 2008 ที่ Honolulu, Hawaii และเขายังได้บันทึกเบื้องหลังการทัวร์มาไว้ในอัลบั้ม Exclusive: The Forever Edition บราวน์ได้โชว์เพลง "With You" ในงาน BET Awards '08 ในเดือน มิถุนายน ค.ศ. 2008 และได้ร่วมแสดงเพลง "Take You Down" ร่วมกับ ซิเอรา อีกด้วย
บราวน์ ร่วมกับ เดอะเกม ในการทำงานกับ นาส ในอัลบั้ม untitled album กับซิงเกิล "Make the World Go Round" ซึ่งร่วมผลิตโดย เดอะเกม และ Cool & Dre และยังได้ร่วมกับ Sean Garrett เพื่อทำงานในซิงเกิลของ ลูดาคริส ชื่อว่า "What Them Girls Like" ในอัลบั้ม Theater of the Mind บราวน์ยังได้ร่วมงานกับ ที-เพน ในซิงเกิล "Freeze" ซึ่งเป็นซิงเกิลที่สามในอัลบั้ม Thr33 Ringz ของ ที-เพน บราวน์ยังได้มีชื่ออยู่บน ศิลปินแห่งปี 2008 โดย Billboard magazine บราวน์ยังได้ ออกซิงเกิล "Take You Down" ในเดือน มกราคม ค.ศ. 2009 ในประเทศ อังกฤษ
ผลงาน > 2009–10: Graffiti

บราวน์กลับมาทำงานที่สตูดีโออีกครั้ง เขาพยายามหาทิศทางดนตรีที่แตกต่างสำหรับอัลบั้มใหม่ของเขา สตูดิโออัลบั้มที่สาม ชื่อว่า Graffiti ได้เปิดตัววันที่ 15 ธันวาคม 2009 โดยซิลเกิ้ลแรก "I Can Transform Ya" ที่ได้ร่วมงาน กับ ลิล เวย์น และ Swizz Beatz ซึ่งออก ดิจิทัลดาวน์โหลดในเดือน กันยายน 2009 และเปิดตัวมิวสิกวิดีโอใน MTV เมื่อวันที่ 27 ตุลาคม 2009 ซึ่งสามารถขึ้นอันดับ 20 ใน Billboard Hot 100 ได้สำเร็จ และซิงเกิลที่ 2 "Crawl" ซึ่งสามารถทำอันดับ 53 ใน Billboard Hot 100 และเขาได้ออก มิวสิกวิดีโอ ออกมาในวันที่ 13 พฤศจิกายน ค.ศ. 2009 บราวน์ได้กล่าวว่า ซิงเกิลต่อไปของเขาคือ "Pass Out" ซึ่งได้ร่วมงานกับ Eva Simons และ "Sing Like Me" ซึ่งในที่สุดก็ไม่ได้เป็นซิงเกิลแต่อย่างใด
ขณะที่บราวน์ร่วมการแสดงสรรเสริญ ไมเคิล แจ็กสัน ใน BET Awards 2010 บราวน์เริ่มร้องไห้ในขณะที่เขาร้องเพลง "Man in the Mirror" ซึ่งทำให้สะเทือนอารมณ์และความรู้สึกของนักร้องหลายคน ที่มาร่วมงาน
ในเดือน พฤษภาคม 2010 บราวน์ออก มิกซ์เทป ซึ่งได้ทำงานร่วมกับ Tyga ในชื่อว่า Fan of a Fan และได้ออกเพลง "Deuces" ซึ่งฟีทเจอริ่งกับ Tyga และ Kevin McCall ซึ่งได้เผยแพร่ในวันที่ 29 มิถุนายน ค.ศ. 2010 สามารถทำอันดับ 1 ใน U.S. R&B/Hip-Hop Songs และอันดับ 14 ใน Billboard Hot 100
ในเดือน สิงหาคม ค.ศ. 2010 บราวน์ ได้มีบทบาทในภาพยนตร์เรื่อง Takers ซึ่งได้แสดงร่วมกับนักแสดงมากมายหลายท่าน
ผลงาน > 2010–2012: F.A.M.E. และ Fortune

บราวน์ได้ประกาศว่า สตูดิโออัลบั้มที่ 4 ของเขานั้นจะมีชื่อว่า F.A.M.E. (Forgiving All My Enemies) โดยซิงเกิลแรก "Yeah 3x" เผยแพร่ในวันที่ 25 ตุลาคม ค.ศ. 2010 ซึ่งสามารถขึ้นอันดับ 15 ใน สหรัฐ และ แคนาดา และยังขึ้นอันดับ ท็อป 5 ในออสเตรเลีย และ นิวซีแลนด์ ซิงเกิลที่ 2 "Look at Me Now" พีทเจอริ่งกับ ลิล เวย์น และ บัสตา ไรมส์ ซึ่งออก ในเดือน มกราคม 2011 ซึ่งสามารถขึ้นอันดับ 6 ใน Billboard Hot 100 ซิงเกิลอันดับ 3 "Beautiful People" พีทเจอริ่ง Benny Benassi เผยแพร่ในเดือน มีนาคม ค.ศ. 2011 ซิงเกิลที่ 4 "She Ain't You" ซึ่งเป็นเพลงที่ได้รับแรงบัลดาลใจและต้นแบบจากเพลง "Human Nature" ของ ไมเคิล แจ็กสัน ซิงเกิลที่ 5 "Next to You" ฟีทเจอริ่ง โดยศิลปินชาวแคนาดา จัสติน บีเบอร์ ได้เผยแพร่เป็นอันดับ 5 จากอัลบั้มนี้ และเพื่อการโปรโมตอัลบั้ม บราวน์จึงได้จัดทัวร์คอนเสิร์ตเพิ่มเติมที่ ออสเตเลีย และ อเมริกาเหนือ อีกด้วย
บราวน์ได้รับการเสนอชื่อเข้าชิง 6 รางวัลที่งาน BET Awards และในท้ายที่สุด สามารถคว้าไปได้ 5 รางวัล
รวมไปถึงงาน Soul Train Music Awards 2011 อัลบั้ม F.A.M.E. สามารถคว้ารางวัล อัลบั้มแห่งปีได้สำเร็จ
นอกจากนั้น ยังได้รับการเสนอชื่อเข้าชิงรางวัล 3 รางวัล ในงานประกาศผลรางวัลเพลง แกรมมี่ครั้งที่ 54 โดย สามารถคว้าไปได้ 1 รางวัล นั่นคือ รางวัล Best R&B Album โดยบราวน์ได้ขึ้นแสดงโชว์ ถึง 2 รอบ เป็นการปรากฏตัวครั้งแรกในงานนี้ หลังจากเหตุการณ์ถูกทำโทษจากกรณีทำร้ายร่างกาย
ในวันที่ 7 ตุลาคม 2011 RCA Music Group ประกาศยุบกิจการ Jive Records รวมไปถึง Arista Records และ J Records ทำให้ บราวน์ รวมถึงศิลปินคนอื่น ๆ ที่มีสัญญาใน 3 บริษัทนี้ ได้รวมกันเป็นหนึ่งเดียว ภายใต้ RCA Records
บราวน์ ได้ออกสตูดิโออัลบั้มที่ 5 ของเขา Fortune ในเดือน มีนาคม 2012 โดย "Turn Up the Music" ได้เผยแพร่เป็นซิลเกิ้ลแรกของอัลบั้ม ในวันที่ 14 กุมภาพันธ์ 2012 จากนั้นบราวน์ได้ออก "Sweet Love" และ "Till I Die" ออกมาเป็นซิงเกิลที่ 2 และ 3 ของอัลบั้ม ตามลำดับ จากนั้น บราวน์ ได้ออกซิงเกิลที่ 4 "Don't Wake Me Up" ออกมา ซึ่งสามารถติดอันดับ ท็อป 10 ในหลาย ๆ ประเทศทั่วโลก จากนั้น บราวน์ได้ออก "Don't Judge Me" ออกมาเป็นซิงเกิลที่ 5 ซึ่งเป็นซิงเกิลสุดท้ายของอัลบั้ม Fortune
ผลงาน > 2013–ปัจจุบัน: X

บราวน์ เตรียมออกสตูดิโออัลบั้มที่ 6 ของเขา X ประเดิมซิลเกิ้ลแรก Fine China ในวันที่ 1 เมษายน 2013 ได้นักเขียนเพลงคู่บุญของบราวน์อย่าง Eric Bellinger และ Sevyn Streeter มาร่วมเขียนเพลงนี้ด้วย, ใน MV เพลงนี้ได้แรงบรรดาลใจจากเพลง Beat It ของ Michael Jackson,
ในอัลบั้มนี้มีแขกรับเชิญและโปรดิวเซอร์อาทิ Pharrell, Kendrick Lamar, R. Kelly, Nicki Minaj, Brandy, Diplo, Danja, Akon อาร์แอนบีไฟแรงอย่าง Jhené Aiko และ Trey Songz คนอื่น,
20 มิถุนายน 2013 ได้ออกซิ้งเกิ้ลที่ 2 Don't Think They Know ได้เติมท่อนของ Aaliyah ที่ไม่ได้ออกที่ไหนมาก่อนลงไปด้วย, บราวน์ ปล่อยซิงเกิล 3 Love More ได้ Nicki Minaj มาร่วมแจม
2014 บราวน์ ปล่อยซิงเกิลซิงเกิลที่ 4  "Loyal" ได้ Lil Wayne และ เฟกช์ โมเทนน่า หรือ ทูซ๊อก ในท่อนสุดท้าย ให้เลือกดาวน์โหลด แต่สุดท้ายต้องนำ ไทก้า มาร้องท่อนสุดท้ายในภาคซิงเกิล ทำให้เพลงนี้เข้าสู่ท๊อป 10 บิลบอร์ดชาร์ต
ซิงเกิลที่ 5 New Flame ร่วมกับ Rick Ross หลังจากร่วมงานกับ DJ Khaled ด้วยกัน แต่อัชเชอร์ได้ยินเพลงนี้เข้า จึงได้ปรับใหม่เป็นเวอร์ชันเป็นทางการ
ก่อนหน้านั้นจะปล่อยซิงเกิล "Don't Be Gone Too Long" แต่ตอนนั้น ด้วยความไม่ลงตัวของทั้ง 2 ค่าย จึงยังไม่พร้อมปล่อยได้
2015 บราวน์ ได้ร่วมทำอัลบั้มกับไทก้า ในชื่อว่า Fan of a Fan: The Album หลังจากไทก้าร่วมงานกับบราวน์ เขาทั้งสองสนิทกันจนทำมิกซ์เทป Fan of a Fan ในซิงเกิล "Deuces" และ ซิงเกิล "Loyal" จนประสบความสำเร็จ เขาทั้งสองตัดสินใจทำอัลบั้มด้วยกัน หลังไทก้าพักงานอัลบัมเดี่ยวในชื่อว่า The Gold Album: 18th Dynasty หลังมีปัญหากับ Lil Wayne ด้วยซิงเกิล "Ayo"
ผลงาน > อัลบั้ม

Chris Brown (2005)
Exclusive (2007)
Graffiti (2009)
F.A.M.E. (2011)
Fortune (2012)
X (2014)
Fan of a Fan: The Album (ร่วมกับ ไทก้า) (2015)
Royalty (2015)
Heartbreak on a Full Moon (2017)
Indigo (2019)
Slime & B (ร่วมกับ ยังตัก) (มิกซ์เทปเชิงพานิชย์) (2020)
Breezy (2022)
11:11 (2023)
ผลงานการแสดง

| โทรทัศน์> ปี | โทรทัศน์> ชื่อ | โทรทัศน์> บทบาท | โทรทัศน์> หมายเหตุ |
| --- | --- | --- | --- |
| 2006 | Christmas in Washington | Himself | television special (TNT) |
| 2007 | The O.C. | Will Tutt | three episodes |
| 2008 | The Suite Life of Zack and Cody | Himself | guest star |

| ภาพยนตร์> ปี | ภาพยนตร์> ชื่อ | ภาพยนตร์> บทบาท | ภาพยนตร์> หมายเหตุ |
| --- | --- | --- | --- |
| 2007 | Stomp the Yard | Duron | small role/film debut |
| 2007 | This Christmas | Michael 'Baby' Whitfield | main role |
| 2010 | Takers | Jessie Attica | Executive Producer |
| 2010 | Phenom | TBA | pre-production |
แหล่งข้อมูลอื่น

เว็บไซต์อย่างเป็นทางการ
คริส บราวน์ ในปี ค.ศ. 2005
คริส บราวน์ ในปี ค.ศ. 2012
คฤหาสน์ภูมิฐาน

“คฤหาสน์วิลท์ตัน” ที่รู้จักกันจากฉากเต้นรำในภาพยนตร์เรื่อง “Sense and Sensibility”
คฤหาสน์ภูมิฐาน (อังกฤษ: Stately home) ตามความหมายที่จำกัดแล้วหมายถึงคฤหาสน์ขนาดใหญ่ประมาณ 500 แห่งที่สร้างในหมู่เกาะอังกฤษระหว่างกลางคริสต์ศตวรรษที่ 16 มาจนถึงต้นคริสต์ศตวรรษที่ 20 ที่รวมทั้งสำนักสงฆ์และคริสต์ศาสนสถานอื่น ๆ ที่เปลี่ยนมือมาเป็นของฆราวาสหลังการยึดอารามโดยสมเด็จพระเจ้าเฮนรีที่ 8 แห่งอังกฤษในคริสต์ศตวรรษที่ 16
การเรียกว่า “คฤหาสน์ภูมิฐาน” ก็เพื่อเป็นการแสดงความแตกต่างจากสิ่งก่อสร้างที่เรียกกันว่า “ปราสาท” (แม้ว่าคฤหาสน์ภูมิฐานบางแห่งจะยังเรียกตัวเองว่า “ปราสาท”) ตามความหมายทางสถาปัตยกรรมหรือการก่อสร้าง เพื่อเป็นการแสดงว่าเป็นสิ่งก่อสร้างที่สร้างขึ้นเพื่อใช้สำหรับเป็นที่อยู่อาศัยมิใช่เพื่อประโยชน์ทางการทหาร “คฤหาสน์ภูมิฐาน” มิใช่เป็นแต่เพียงที่อยู่อาศัยแต่เป็นการแสดงสัญลักษณ์แสดงฐานะ (status symbol) ของผู้เป็นเจ้าของตระกูลของผู้เป็นเจ้าของด้วย ซึ่งต่างก็แข่งกันสร้างเพื่อใช้ในการรับรองพระมหากษัตริย์และพระบรมวงศานุวงศ์ หรือในการรับรองบุคคลสำคัญ ๆ อื่นที่มีความสำคัญในทางสังคมหรือการเมือง
สถาปนิกและสถาปนิกสวนภูมิทัศน์เช่นโรเบิร์ต อาดัม, เซอร์ชาร์ลส์ แบร์รี, เซอร์เอ็ดวิน ลูเต็นส (Edwin Lutyens), เซอร์จอห์น แวนบรูห์, ลานเซลอต บราวน์ และฮัมฟรีย์ เร็พตัน (Humphry Repton) และอื่น ๆ ต่างก็มีบทบาทในการก่อสร้างดังที่ว่านี้ นอกจากนั้นการแสดงความสง่างามภายนอกแล้ว ภายในก็จะตกแต่งด้วยศิลปะและเฟอร์นิเจอร์ที่เป็นงานสะสมหรือไปสรรหากันมาโดยเฉพาะ
การสร้าง “คฤหาสน์ภูมิฐาน” มาสิ้นสุดลงหลังจากเหตุการณ์ต่าง ๆ ที่มีผลกระทบกระเทือนต่อฐานะทางเศรษฐกิจโดยทั่วไปที่รวมทั้งการมยุบตัวของอุตสาหรรรมและของเกษตรกรรมในตอนปลายคริสต์ศตวรรษที่ 19, สงครามโลกครั้งที่หนึ่ง และต่อมาสงครามโลกครั้งที่สอง ในปัจจุบัน “คฤหาสน์ภูมิฐาน” จึงมักจะเป็นการผสมระหว่างการเป็นสถานที่ที่เปิดให้นักท่องเที่ยวเข้าชม, พิพิธภัณฑ์ที่อยู่อาศัย, พิพิธภัณฑ์เฉพาะทางเช่นพิพิธภัณฑ์ราชรถ หรือบ้านหรือปราสาทที่เป็นที่พำนักอาศัยของตระกูลที่บางส่วนก็ทรุดโทรมลงไปบ้างแล้ว
“คฤหาสน์ภูมิฐาน” อาจจะบริหารโดยองค์การต่างๆ ดังนี้:
แต่ก็ยังมี “คฤหาสน์ภูมิฐาน” อีกเป็นอันมากที่ยังเป็นการบริหารส่วนบุคคลหรือโดยองค์กรผู้พิทักษ์ (trust) ค่าใช้จ่ายในการบำรุงรักษาและอนุรักษ์คฤหาสน์ขนาดใหญ่เหล่านี้เป็นที่ร่ำลือกันว่าเป็นจำนวนอันมหาศาลและเป็นงานที่ต้องทำต่อเนื่องไม่มีที่สิ้นสุด เจ้าของหลายคนจึงจำต้องหาวิธีต่างที่นำมาซึ่งรายได้พิเศษในการจุนเจือ เช่น โดยการให้เช่า หรือให้จ้างใช้เป็นฉากสำหรับการสร้างภาพยนตร์หรือรายการโทรทัศน์ ฉะนั้น “คฤหาสน์ภูมิฐาน” บางแห่งจึงดูคุ้นตาแม้แต่สำหรับผู้ที่ไม่เคยมาชมด้วยตนเอง นอกจากตัวคฤหาสน์แล้ว บริเวณรอบ ๆ ก็อาจมักจะมีสิ่งที่น่าสนใจอื่น ๆ สำหรับนักท่องเที่ยวเช่น สวนภูมิทัศน์, สิ่งก่อสร้างตกแต่ง, ฟาร์มสัตว์, ซาฟารีพาร์ค หรือพิพิธภัณฑ์เป็นต้น
ที่มาของคำ

ที่มาของวลีว่า “stately home” ในการเรียกคฤหาสน์ภูมิฐานของภาษาอังกฤษมาจากที่ใช้ในโคลง “คฤหาสน์ของอังกฤษ” (The Homes of England) ที่เดิมพิมพ์ในวรสาร “Blackwood's Magazine” โดยเฟลิเชีย เฮแมนสในปี ค.ศ. 1827 ที่กล่าวชมความงามอันเลอเลิศของคฤหาสน์ภูมิฐานท่ามกลางหมู่ไม้อันเก่าแก่ของบรรพบุรุษอันเหนือสิ่งใดในแผ่นดินว่า:
โนเอล โคเวิร์ด (Noel Coward) เขียนล้อโคลงเดียวกันนี้ว่าเป็นคฤหาสน์ที่งดงามที่แสดงความมีอำนาจของชนชั้นสูงที่ยังมีเหนือกว่าผู้ใดว่า:
ต่อมาโคเวิร์ดเปลี่ยนเนื้อใหม่ที่ประชดว่าเป็นคฤหาสน์ที่อังกฤษยังคงรักษาไว้เพื่อให้ชาวอเมริกันเช่า:
เจ้าของคฤหาสน์เองมักจะไม่ใช้คำว่า “คฤหาสน์ภูมิฐาน” ในการกล่าวถึงที่พักอาศัยที่ว่านี้ แต่มักจะใช้คำว่า “คฤหาสน์ชนบท” (country house) “คฤหาสน์ภูมิฐาน” จึงมักจะใช้ในทางธุรกิจหรือโดยบุคคลภายนอกเท่านั้น
ดูเพิ่ม

คฤหาสน์คุณค่าแห่งอังกฤษ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คฤหาสน์และบ้านในอังกฤษ
 วิกิมีเดียคอมมอนส์มีสื่อเกี่ยวกับ คฤหาสน์ประวัติศาสตร์ในอังกฤษ
คริส โคลัมบัส

| คริส โคลัมบัส |
| --- | --- |

เกิด: คริส โจเซฟ โคลัมบัส  (1958-09-10) 10 กันยายน ค.ศ. 1958 (66 ปี) สแปงเลอร์, รัฐเพนซิลเวเนีย, สหรัฐ
ศิษย์เก่า: มหาวิทยาลัยนิวยอร์ก
อาชีพ: ผู้ผลิตภาพยนตร์
ปีปฏิบัติงาน: 1984–ปัจจุบัน
คู่สมรส: โมนิก้า เดเวอโรซ์ (สมรส 1983)
บุตร: 4
คริส โจเซฟ โคลัมบัส (อังกฤษ: Chris Joseph Columbus) เป็นผู้กำกับภาพยนตร์ชาวอเมริกัน เกิดวันที่ 10 กันยายน ค.ศ. 1958 มีผลงานเกี่ยวข้องกับภาพยนตร์เรื่องแรกคือเรื่อง Reckless ที่เขาทำการเขียนบทภาพยนตร์ให้ เขาเริ่มมีชื่อเสียงในการกำกับภาพยนตร์เรื่อง แฮร์รี่ พอตเตอร์ภาค 1 และ 2
ผลงานภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1984 | เร็กเลส | ไม่ | ใช่ | ไม่ |  |
| 1984 | เกรมลินส์: ปีศาจซน | ไม่ | ใช่ | ไม่ |  |
| 1985 | กูนี่ส์: ขุมทรัพย์ดำดิน | ไม่ | ใช่ | ไม่ |  |
| 1985 | ยัง เชอร์ล็อก โฮล์มส์ | ไม่ | ใช่ | ไม่ |  |
| 1987 | แอดเวนเจอร์ส อิน เบบี้ซีททิง | ใช่ | ไม่ | ไม่ |  |
| 1988 | ฮาร์ทเบรก โฮเทล | ใช่ | ใช่ | ไม่ |  |
| 1989 | ลิตเติลนีโม: แอดเวนเจอร์ส อิน สลัมเบอร์แลนด์ | ไม่ | ใช่ | ไม่ |  |
| 1990 | โดดเดี่ยวผู้น่ารัก | ใช่ | ไม่ | ไม่ |  |
| 1991 | โอนลี่ เดอะ โลนลี่ | ใช่ | ใช่ | ไม่ |  |
| 1992 | โดดเดี่ยวผู้น่ารัก 2 ตอน หลงในนิวยอร์ก | ใช่ | ไม่ | ไม่ | บทบาท: ชายในร้านขายของเล่น (ไม่มีเครดิต) |
| 1993 | คุณนายเด๊าท์ไฟร์ พี่เลี้ยงหัวใจหนุงหนิง | ใช่ | ไม่ | ไม่ |  |
| 1995 | รักน้องต้องป่องได้ | ใช่ | ใช่ | ใช่ |  |
| 1996 | คนเหล็กคุณพ่อต้นแบบ | ไม่ | ไม่ | ใช่ |  |
| 1998 | สองสายใยหนึ่งนิรันดร์ | ใช่ | ไม่ | ใช่ |  |
| 1999 | บุรุษสองศตวรรษ | ใช่ | ไม่ | ใช่ |  |
| 2001 | แฮร์รี่ พอตเตอร์กับศิลาอาถรรพ์ | ใช่ | ไม่ | ฝ่ายบริหาร |  |
| 2001 | ลิงจุ้นสิงร่างคน | ไม่ | ไม่ | ฝ่ายบริหาร |  |
| 2002 | แฮร์รี่ พอตเตอร์กับห้องแห่งความลับ | ใช่ | ไม่ | ฝ่ายบริหาร |  |
| 2004 | แฮร์รี่ พอตเตอร์กับนักโทษแห่งอัซคาบัน | ไม่ | ไม่ | ใช่ |  |
| 2004 | คริสต์มาส วิท เดอะ เครส | ไม่ | ใช่ | ใช่ |  |
| 2005 | สี่พลังคนกายสิทธิ์ | ไม่ | ไม่ | ฝ่ายบริหาร |  |
| 2005 | เร้นท์: บทเพลงแห่งชีวิต | ใช่ | ไม่ | ใช่ | บทบาท: ชายที่โมโหในรถ (ไม่มีเครดิต) |
| 2006 | ไนท์แอทเดอะมิวเซียม: คืนมหัศจรรย์...พิพิธภัณฑ์มันส์ทะลุโลก | ไม่ | ไม่ | ใช่ |  |
| 2007 | สี่พลังคนกายสิทธิ์: กำเนิดซิลเวอร์ เซิรฟเฟอร์ | ไม่ | ไม่ | ฝ่ายบริหาร |  |
| 2009 | ไนท์แอทเดอะมิวเซียม: มหึมาพิพิธภัณฑ์ ดับเบิ้ลมันส์ทะลุโลก | ไม่ | ไม่ | ใช่ |  |
| 2009 | เบ็ธจ๋า...ผมน่ะเลิฟยู | ใช่ | ไม่ | ใช่ |  |
| 2010 | เพอร์ซีย์ แจ็กสัน กับสายฟ้าที่หายไป | ใช่ | ไม่ | ใช่ |  |
| 2011 | คุณนายตัวดี สาวใช้ตัวดำ | ไม่ | ไม่ | ใช่ |  |
| 2013 | เพอร์ซีย์ แจ็กสัน กับอาถรรพ์ทะเลปีศาจ | ไม่ | ไม่ | ฝ่ายบริหาร |  |
| 2014 | ลิตเติ้ล แอ็คซิเด้นท์ | ไม่ | ไม่ | ฝ่ายบริหาร |  |
| 2014 | ไนท์แอทเดอะมิวเซียม: ความลับสุสานอัศจรรย์ | ไม่ | ไม่ | ใช่ |  |
| 2015 | เมดิเตอร์เรเนียน | ไม่ | ไม่ | ใช่ |  |
| 2015 | พิกเซล | ใช่ | ไม่ | ใช่ |  |
| 2015 | อิท แฮด ทู บี ยู | ไม่ | ไม่ | ฝ่ายบริหาร |  |
| 2016 | เดอะ วิทช์ | ไม่ | ไม่ | ฝ่ายบริหาร |  |
| 2016 | ดิ ยัง เมสสิยาห์ | ไม่ | ไม่ | ใช่ |  |
| 2016 | ทาลูลาห์ | ไม่ | ไม่ | ใช่ | ฉายในเน็ตฟลิกซ์ |
| 2017 | เมนาเช่ | ไม่ | ไม่ | ฝ่ายบริหาร |  |
| 2017 | แพตตี้ เค้ก | ไม่ | ไม่ | ใช่ |  |
| 2017 | สาวน้อย ผู้ล้มยักษ์ | ไม่ | ไม่ | ใช่ |  |
| 2018 | ผจญภัยพิทักษ์คริสต์มาส | ไม่ | ไม่ | ใช่ | ฉายในเน็ตฟลิกซ์ |
| 2019 | เยส, ก๊อต, เยส | ไม่ | ไม่ | ฝ่ายบริหาร |  |
| 2019 | เดอะ ไลท์เฮาส์ | ไม่ | ไม่ | ฝ่ายบริหาร |  |
| 2020 | สคูบ! | ไม่ | ไม่ | ฝ่ายบริหาร |  |
| 2020 | ผจญภัยพิทักษ์คริสต์มาส ภาค 2 | ใช่ | ใช่ | ใช่ | ฉายในเน็ตฟลิกซ์ |
| 2022 | ไนท์แอทเดอะมิวเซียม: คาห์มุนราห์คืนชีพ | ไม่ | ไม่ | ฝ่ายบริหาร | ฉายในดิสนีย์+ |
| 2023 | ชูปาเพื่อนฉัน | ไม่ | ไม่ | ใช่ | ฉายในเน็ตฟลิกซ์ |
| 2024 | นอสเฟอราตู | ไม่ | ไม่ | ใช่ |  |
| 2025 | เดอะ เธอร์สเดย์ เมอเดอร์ คลับ | ใช่ | ใช่ | ใช่ | ฉายในเน็ตฟลิกซ์ |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 16 เรื่องของ คริส โคลัมบัส
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 1987 | แอดเวนเจอร์ส อิน เบบี้ซีททิง |  72% (6.60/10) (46 คน) |  | 45 (11 คน) | 6.9 (49,973) | $7,000,000 | $34,368,475 |
| 1988 | ฮาร์ทเบรก โฮเทล |  38% (4.40/10) (13 คน) | — | — | 5.7 (1,552) | $13,000,000 | $5,509,417 |
| 1990 | โดดเดี่ยวผู้น่ารัก |  66% (5.90/10) (116 คน) |  | 63 (9 คน) | 7.7 (659,618) | $18,000,000 | $477,063,114 |
| 1991 | โอนลี่ เดอะ โลนลี่ |  65% (6.00/10) (23 คน) |  | 47 (21 คน) | 6.4 (12,486) | — | $25,092,802 |
| 1992 | โดดเดี่ยวผู้น่ารัก 2 ตอน หลงในนิวยอร์ก |  35% (4.50/10) (57 คน) |  | 46 (22 คน) | 6.9 (407,141) | $28,000,000 | $365,154,932 |
| 1993 | คุณนายเด๊าท์ไฟร์ พี่เลี้ยงหัวใจหนุงหนิง |  70% (5.90/10) (54 คน) |  | 54 (16 คน) | 7.1 (‎295,037) | $25,000,000 | $441,286,195 |
| 1995 | รักน้องต้องป่องได้ |  27% (4.80/10) (33 คน) |  | 47 (23 คน) | 5.5 (38,800) | $35,000,000 | $138,510,230 |
| 1998 | สองสายใยหนึ่งนิรันดร์ |  44% (5.30/10) (93 คน) |  | 58 (21 คน) | 6.8 (75,178) | $50,000,000 | $159,745,279 |
| 1999 | บุรุษสองศตวรรษ |  37% (4.90/10) (99 คน) |  | 42 (31 คน) | 6.9 (125,657) | $100,000,000 | $87,423,861 |
| 2001 | แฮร์รี่ พอตเตอร์กับศิลาอาถรรพ์ |  81% (7.10/10) (202 คน) |  | 65 (37 คน) | 7.6 (866,576) | $125,000,000 | $1,024,466,594 |
| 2002 | แฮร์รี่ พอตเตอร์กับห้องแห่งความลับ |  82% (7.20/10) (238 คน) |  | 63 (35 คน) | 7.4 (700,852) | $100,000,000 | $882,545,232 |
| 2005 | เร้นท์: บทเพลงแห่งชีวิต |  47% (5.90/10) (175 คน) |  | 53 (35 คน) | 6.8 (56,194) | $40,000,000 | $31,670,620 |
| 2009 | เบ็ธจ๋า...ผมน่ะเลิฟยู |  13% (3.60/10) (120 คน) |  | 32 (30 คน) | 5.3 (37,692) | $18,000,000 | $16,382,538 |
| 2010 | เพอร์ซีย์ แจ็กสัน กับสายฟ้าที่หายไป |  49% (5.30/10) (152 คน) |  | 47 (31 คน) | 5.9 (204,973) | $95,000,000 | $226,497,209 |
| 2015 | พิกเซล |  18% (4.00/10) (206 คน) |  | 27 (37 คน) | 5.6 (161,769) | $88,000,000 | $244,874,809 |
| 2020 | ผจญภัยพิทักษ์คริสต์มาส ภาค 2 |  64% (5.60 /10) (59 คน) |  | 51 (12 คน) | 6.0 (35,935) | — | — |
| เฉลี่ย และ รวม | เฉลี่ย และ รวม |  51% (5.44/10) | 49 | 49 | 6.5 | $742 ล้าน | $4,160,591,307 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
— ไม่ปรากฏ, หาข้อมูลไม่ได้
$ ดอลลาร์สหรัฐ
แหล่งข้อมูลอื่น

Chris Columbus ที่อินเทอร์เน็ตมูวีเดตาเบส
BBC Movies article about Chris Columbus
Chris Columbus biography เก็บถาวร 2008-01-17 ที่ เวย์แบ็กแมชชีน from The New York Times
Elementary, My Dear Potter – Young Sherlock Holmes / Harry Potter article
คลองประเวศบุรีรมย์

คลองประเวศบุรีรมย์ที่หน้าวัดลาดกระบัง
คลองประเวศบุรีรมย์ (อังกฤษ: Khlong Prawet Buri Rom) เป็นคลองขุดที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้เจ้าพระยาสุรวงศ์ไวยวัฒน์ให้ขุดต่อจากคลองพระโขนงไปเชื่อมกับ แม่น้ำบางปะกง จังหวัดฉะเชิงเทรา เรียกคลองที่ขุดต่อออกไปว่า "คลองประเวศบุรีรมย์" และให้ขุดคลองแยกจากคลองประเวศบุรีรมย์ อีก 4 คลอง คือ คลองหนึ่ง คลองสอง คลองสาม และคลองสี่ เริ่มขุดตั้งแต่ พ.ศ. 2421 แล้วเสร็จในปี พ.ศ. 2423 มีความยาวทั้งสิ้น 1150 เส้น (46 กิโลเมตร)
คลองช่วงบรรจบกับแม่น้ำบางปะกงในปี พ.ศ. 2541
ในการขุดคลองประเวศบุรีรมย์ พระบาทสมเด็จพระจุลจอมเกล้าเจ้าอยู่หัวทรงประกาศใช้พระราชบัญญัติ "ประกาศขุดคลอง" ใน พ.ศ. 2420 พระราชทานเงินทุนจากกระทรวงพระคลังมหาสมบัติจำนวน 80000 บาท ส่วนทุนสร้างที่เหลือเป็นเงิน 32,752 บาท ทรงให้ราษฎรช่วยเสียค่าขุดคลอง โดยจะได้รับผลประโยชน์จากการจับจองที่ดินสองฝั่งคลองเป็นค่าตอบแทน
ต่อมาเมื่อที่ดินคลองประเวศบุรีรมย์ไม่เพียงพอกับความต้องการของราษฎร จึงได้ช่วยกันออกเงินจ้างจีนขุดคลองแยก อีก 4 คลอง คือ คลองหนึ่ง คลองสอง คลองสาม และคลองสี่
สถานที่สำคัญ

ตลาดคลองสวน 100 ปี
สถาบันเทคโนโลยีพระจอมเกล้าเจ้าคุณทหารลาดกระบัง
สถานีตำรวจนครบาลประเวศ
ตลาดหัวตะเข้
ศาลเจ้าปึงเถ่ากง คลองเจ้า จ.สมุทรปราการ
แหล่งข้อมูลอื่น

แผนที่และภาพถ่ายทางอากาศของ คลองประเวศบุรีรมย์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°42′53″N 100°38′20″E﻿ / ﻿13.714722°N 100.638889°E﻿ / 13.714722; 100.638889
คริสโตเฟอร์ โอนีล

| คริสโตเฟอร์ โอนีล |
| --- | --- |

เกิด: คริสโตเฟอร์ พอล โอนีล 27 มิถุนายน พ.ศ. 2517 (50 ปี) ลอนดอน ประเทศอังกฤษ สหราชอาณาจักร
สัญชาติ: อเมริกัน-สหราชอาณาจักร
ศิษย์เก่า: มหาวิทยาลัยบอสตัน โรงเรียนธุรกิจโคลัมเบีย
อาชีพ: นักธุรกิจ
คู่สมรส: เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ (2556–ปัจจุบัน)
บุตร: เจ้าหญิงเลโอนอร์ ดัชเชสแห่งกอตลันด์ เจ้าชายนีโคลัส ดยุกแห่งโอเงร์มันลันด์ เจ้าหญิงอาเดรียน ดัชเชสแห่งเบลคิงแง
บิดามารดา: พอล เซซาริโอ โอนีล อีวา มาเรีย วอลเทอร์
คริสโตเฟอร์ พอล โอนีล (อังกฤษ: Christopher Paul O'Neill; 27 มิถุนายน พ.ศ. 2517) นักธุรกิจสัญชาติอเมริกันและสหราชอาณาจักรที่พำนักและทำงานอยู่ในนิวยอร์ก เป็นพระภัสดาในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ และเป็นพระชามาดาในสมเด็จพระราชาธิบดีคาร์ลที่ 16 กุสตาฟ และสมเด็จพระราชินีซิลเวียแห่งสวีเดน
ประวัติ

คริสโตเฟอร์ พอล โอนีล เกิดเมื่อวันที่ 27 มิถุนายน พ.ศ. 2517 ที่กรุงลอนดอน สหราชอาณาจักร เป็นบุตรของพอล เซซาริโอ โอนีล วาณิชธนกรชาวอเมริกันที่เข้ามาทำงานในลอนดอนช่วงปี พ.ศ. 2503 เพื่อตั้งสำนักงานใหญ่ในยุโรปของวาณิชธนกิจ Oppenheimer & Co กับมารดาชื่ออีวา มาเรีย วอลเทอร์ ซึ่งเกิดในประเทศออสเตรีย ซึ่งถือเป็นการสมรสครั้งที่สองของโอนีล และครั้งที่สามของวอลเทอร์
โอนีลมีพี่น้องร่วมมารดาคือ ตะตยานา ดาโบ, เคาน์เตสนาตาชา อาเรนสแบร์ก-เทราน์ และมีพี่น้องร่วมบิดาคือ สเตฟานี, อันนาลิซา และคาเรน เขาเติบโตในลอนดอนและซังคท์กัลเลิน เขาใช้ชีวิตอยู่ในออสเตรียและเยอรมนีบ่อยครั้ง ทั้งนี้เขาเป็นบุคคลสองสัญชาติคืออเมริกันและสหราชอาณาจักร
การศึกษาและการทำงาน

โอนีลเข้ารับการศึกษาจากสถาบันแห่งโรเซนแบร์กในซังคท์กัลเลิน ประเทศสวิตเซอร์แลนด์ สำเร็จการศึกษาระดับปริญญาตรีอักษรศาสตรบัณฑิต สาขาความสัมพันธ์ระหว่างประเทศ มหาวิทยาลัยบอสตัน และปริญญาโทบริหารธุรกิจจากโรงเรียนธุรกิจโคลัมเบียในนิวยอร์ก
โอนีลเป็นหุ้นส่วนและหัวหน้าฝ่ายวิจัยของ Noster Capital และเคยเป็นพนักงานของ N M Rothschild & Sons และ Steinberg Asset Management
ความสัมพันธ์และการเสกสมรส

เจ้าหญิงมาเดอลีนและโอนีลปรากฏตัวต่อสาธารณชนร่วมกันครั้งแรกในเดือนมกราคม พ.ศ. 2554 ต่อมาได้มีการจัดพิธีหมั้นของทั้งสองเมื่อวันที่ 25 ตุลาคม พ.ศ. 2555 และประทานสัมภาษณ์อย่างเป็นทางการ และปลายเดือนเมษายนในปีถัดมาก็ได้มีการประกาศว่าจะจัดพระราชพิธีเสกสมรสในวันที่ 8 มิถุนายน พ.ศ. 2556 ที่โบสถ์น้อยภายในพระราชวังสต็อกโฮล์ม และจัดเลี้ยงพระกระยาหารค่ำที่พระตำหนักในพระราชวังดรอตนิงโฮล์ม
อย่างไรก็ตามโอนีลก็มิได้รับการสถาปนาขึ้นเป็น "เจ้า" ดังกรณีของดาเนียล เวสต์ลิง เนื่องจากการที่จะเป็นพระบรมวงศานุวงศ์สวีเดนจำต้องละจากนิกายโรมันคาทอลิกเปลี่ยนไปนับถือนิกายลูเทอแรน และจำต้องถือสัญชาติสวีเดนด้วย ซึ่งโอนีลได้ปฏิเสธ เนื่องจากต้องใช้สัญชาติเดิมในการทำธุรกิจของเขาต่อไป หลังจากการเสกสมรสทั้งสองได้ตั้งใจที่จะพำนักอยู่นิวยอร์ก อย่างไรก็ตามบุตรของทั้งสองจะต้องเติบโตที่สวีเดนและนับถือนิกายลูเทอแรนเช่นเดียวกับเจ้าหญิงมาเดอลีน ทั้งนี้ก็เพื่อสิทธิธรรมในราชสมบัติ
วันที่ 3 กันยายนปีเดียวกันนั้น ทั้งสองได้ออกมาประกาศว่า พวกเขาคาดหวังที่ให้กำเนิดบุตรคนแรก และเจ้าหญิงมาเดอลีนได้ให้ประสูติกาลพระธิดาคือ เจ้าหญิงเลโอนอร์ เมื่อวันที่ 20 กุมภาพันธ์ พ.ศ. 2557
ใน พ.ศ. 2558 ครอบครัวของเขาได้ย้ายไปยังประเทศสวีเดน และหวังใจที่จะให้กำเนิดพระบุตรอีกองค์ คือเจ้าชายนีโคลัส ดยุกแห่งโอเงร์มันลันด์ ซึ่งประสูติกาลเมื่อวันที่ 15 มิถุนายน พ.ศ. 2558 ก่อนหน้านี้โอนีลย้ายไปพำนักที่ลอนดอน สหราชอาณาจักรเพื่อประกอบธุรกิจและจัดแจงที่ประทับตั้งแต่เดือนเมษายน พ.ศ. 2558 และครอบครัวของเขาจะย้ายตามมาในฤดูใบไม้ร่วง
เครื่องราชอิสริยาภรณ์

สวีเดน :  Commander of the Royal Order of the Polar Star (6 มิถุนายน พ.ศ. 2556)
สวีเดน :  Commemorative Ruby Jubilee Medal of His Majesty The King (15 กันยายน พ.ศ. 2556)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คริสโตเฟอร์ โอนีล
ชีวประวัตินายคริสโตเฟอร์ โอนีล เก็บถาวร 2015-06-18 ที่ เวย์แบ็กแมชชีน  — เว็บไซต์ราชสำนักสวีเดน (อังกฤษ)
ในงานเสกสมรส